Menu
Home
Risorse
Threat Library
Ears and Eyes
Infiltrators Database
Italiano
Deutsch
English
Español
Français
Italiano
Nederlands
Português brasileiro
Pусский
Ελληνικά
简体中文（普通话）

# CSRC Δελτίο #1

2023
Contents

- Διεθνής Συντονισμός κατά της Στοχευμένης Παρακολούθησης
- Ανακοινώνοντας: The Threat Library (Η Βιβλιοθήκη Απειλών)
- Mια Βάση για να Σταθείς: Διακρίνοντας την Επιχειρησιακή Ασφάλεια (OpSec) και τη Κουλτούρα Ασφάλειας (Security Culture)
- Αποσπάσματα Ενάντια της Επιτήρησης
- Συνεισφέρετε στο CSRC!
- Δέκα Συμβουλές για να Καταστρέψετε Τηλέφωνα

No Trace Project > Risorse > CSRC Δελτίο #1

Francese • Greco • Inglese • Portoghese • Russo • Tedesco
PDF

Original text in Greek
No Trace Project
2023

Αυτό είναι το πρώτο τεύχος της άτακτης έκδοσης του Κέντρο Πληροφοριών Αντι-Παρακολούθησης, της βάσης δεδομένων πληροφοριών για την αποφυγή της στοχευμένης παρακολούθησης. Το κείμενο υπάρχει και σε ηλεκτρονική μορφή στο csrc.link/el μαζί με συνδέσμους.

Contents

- Διεθνής Συντονισμός κατά της Στοχευμένης Παρακολούθησης
- Ανακοινώνοντας: The Threat Library (Η Βιβλιοθήκη Απειλών)
- Mια Βάση για να Σταθείς: Διακρίνοντας την Επιχειρησιακή Ασφάλεια (OpSec) και τη Κουλτούρα Ασφάλειας (Security Culture)
- Αποσπάσματα Ενάντια της Επιτήρησης
- Συνεισφέρετε στο CSRC!
- Δέκα Συμβουλές για να Καταστρέψετε Τηλέφωνα

## Διεθνής Συντονισμός κατά της Στοχευμένης Παρακολούθησης

Είμαστε αναρχικά. Πιστεύουμε σε ένα διεθνή συντονισμό άτυπων αναρχικών ομάδων για την διεύρυνση του αγώνα ενάντια σε όλες τις μορφές κυριαρχίας. Πιστεύουμε ότι η ανταλλαγή γνώσεων σχετικά με τις δυνατότητες και τακτικές των εχθρών μας πρέπει να αποτελεί σημαντικό μέρος αυτού του συντονισμού. Η γνώση δεν είναι αυτοσκοπός, αλλά ένα μέσο για να περιορίσουμε τις πιθανότητες να πιαστούμε, ώστε να μπορούμε να συνεχίσουμε να επιτιθόμαστε.

Οι εχθροί μας έχουν μεγάλες δυνατότητες και τελειοποιημένες τακτικές. Από την πλευρά τους έχουν τα αστυνομικά και δικαστικά συστήματα, τους επιστήμονες και τους τεχνοκράτες και σε ορισμένες περιπτώσεις την υποστήριξη του γενικού πληθυσμού. Ελέγχουν τεράστια δίκτυα υποδομών. Διαθέτουν άπειρη ψηφιακή μνήμη, αρχεία και βάσεις δεδομένων DNA.

Από την πλευρά μας, έχουμε την άτυπη και αποκεντρωμένη φύση της οργάνωσής μας, σκιές για να κρυβόμαστε, και την αλληλεγγύη για να αλληλοβοηθιόμαστε σε δύσκολους καιρούς, για να συνεχίσουμε τις μάχες για τα συντρόφια που δεν μπορούν πλέον.

> «Όπως και να 'χει, κάνουμε και θα συνεχίσουμε να κάνουμε λάθη στη μάχη κατά τέτοιων ισχυρών καταπιεστικών μηχανισμών. Λάθη που πάντα θα »κοστίζουν« περισσότερο σε συγκρίση με τα λάθη των μπάτσων που »απορροφούνται«. Πρέπει να ξαναζυγίσουμε τις κατάστασεις και να διασφαλίσουμε ότι τα λάθη που συνέβησαν μία φορά απλά δεν μπορούν να ξανασυμβούν. Πρέπει να μελετήσουμε και να εκτιμήσουμε τη συσσωρευμένη εμπειρία τόσων ετών και, λαμβάνοντας υπόψη την τάση να προετοιμαζόμαστε για τις μάχες που έχουν ήδη γίνει και όχι για αυτές που θα έρθουν, ας είμαστε προετοιμασμένοι και ας είναι η τύχη με το μέρος μας…»

> — αναρχικά συντρόφια απο την Ελλάδα, σε ένα κείμενο που αναλύει την παρακολούθηση που οδήγησε στις συλλήψεις τους, 2013

Οι εχθροί μας οργανώνονται ήδη σε διεθνές επίπεδο· μοιράζονται πληροφορίες, τακτικές, τεχνολογικές και επιστημονικές εξελίξεις. Έτσι είναι δυστυχώς, αλλά σημαίνει επίσης ότι μια ενημέρωση από συντρόφια σε μια χώρα — για ένα, για παράδειγμα, καλό τρόπο εξαφάνισης ίχνων DNA, ή έναν κοριό που βρέθηκε σε κάποια κατάληψη, ή ένα φθηνό εργαλείο για την κατάριψη των αστυνομικών drones — μπορεί να βοηθήσει άλλα συντρόφια οπουδήποτε αλλού στον κόσμο.

Βέβαια, δε πρέπει να δημοσιοποιούνται όλα. Μερικές φορές, πληροφορίες που είναι ακόμα άγνωστες στον εχθρό μας πρέπει να παραμένουν μυστικές βάσει μιας συγκεκριμένης στρατηγικής ή σχεδίου. Αλλά αλλιώς: ας μοιραστούμε γνώσεις και εμπειρίες και ας οργανωθούμε!

## Ανακοινώνοντας: The Threat Library (Η Βιβλιοθήκη Απειλών)

Ο στόχος πίσω από το Threat Library (Βιβλιοθήκη Απειλών) που κυκλοφόρησε πρόσφατα απο το Counter-Surveillance Resource Center (Κέντρο Πληροφοριών Αντι-Παρακολούθησης) είναι απλός: να παρακολουθεί τη μεγάλο εύρος κατασταλτικών τεχνικών του κράτους για να μπορούμε να τις αποφεύγουμε καλύτερα. Η Βιβλιθήκη αυτή καταγράφει πάνω απο εικόσι διαφορετικές αστυνομικές τεχνικές, διαιρώντας τις σε τρεις τακτικές (αποτροπή, ποινικοποίηση και σύλληψη) και προσφέρει πιθανούς τρόπους αντιμετώπισης, δηλαδή τρόπους μείωσης της ζημιάς, για κάθε μία από αυτές. Συνδέει επίσης τις τεχνικές με συγκεκριμένες κατασταλτικές επιχειρήσεις που πραγματοποιήθηκαν από το κράτος ενάντια σε αναρχικά τις τελευταίες δύο δεκαετίες.

Η Βιβλιοθήκη Απειλών έχει ως στόχο να σας βοηθήσει στη διαδικασία να αναγνωρίσετε το μοντέλο της απειλής, μιας διαδικασίας μέσω της οποίας προσπαθείτε να κατανοήσετε ποια μέτρα είναι πιθανό να λάβει το κράτος εναντίον σας, ώστε να μπορέσετε να προετοιμαστείτε για αυτά.Αυτή η άσκηση είναι καλύτερο να εκτελείται συλλογικά με τα συντρόφια με τα οποία δουλεύετε μαζί πάνω σε ένα συγκεκριμένο σχέδιο. Ένα καλό μοντέλο αναγνώρισης μπορεί να μετατρέψει τον φόβο ή την παράνοια σε θάρρος, δίνοντας μια ιδέα για το τι αντιμετωπίζουμε ώστε να μπορούμε να λάβουμε τα απαραίτητα μέτρα προφύλαξης. Με άλλα λόγια, μας βοηθά να αποφασίσουμε τα κατάλληλα μέτρα OpSec[1] (Eπιχειρησιακή Ασφάλεια).

Το CSRC προτείνει να χρησιμοποιήσετε τη Βιβλιοθήκη Απειλών για να δημιουργήσετε «δέντρα επιθέσεων». «Τα δέντρα επιθέσεων είναι ένα εργαλείο για να διευκολύνουν μια συλλογική διαδικασία συζήτησης ιδεών σχετικά με τους διαφορετικούς τρόπους που ένας αντίπαλος θα μπορούσε να επιτεθεί με επιτυχία σε σας σε μια συγκεκριμένη κατάσταση, αναπαριστώντας τις επιθέσεις σε δομή δέντρου». Δείτε το εγχειρίδιο χρήσης της Βιβλιοθήκης Απειλών για ένα βήμα-προς-βήμα οδηγό σχετικά με τη χρήση τους.

Η Βιβλιοθήκη Απειλών μπορεί επίσης να χρησιμοποιηθεί για να πλοηγηθείτε σε πληροφορίες και εκτός της άσκησης μοντελοποίησης απειλών. Υποθέτοντας ότι τα αναρχικά στην περιοχή μου έχουν ένα ιστορικό ασφαλιτών και πληροφοριοδοτών που χρησιμοποιούνται για να διαλύσουν τον οργανωτικό μας σχεδιασμό. Στην καρτέλα «Ποινικοποίηση», επιλέγω «ασφαλίτες». Σε μόλις 300 λέξεις, η καταχώρηση κατανέμει τις πέντε κύριες κατηγορίες «ασφαλιτών» και προσφέρει τρεις δυνητικές αντιμετωπίσεις (επίθεση, χρήσιμες πληροφορίες και άσκηση χαρτογράφησης δικτύου). Εάν κάνω κλικ στο κουμπί με το θέμα «Ασφαλίτες», βγαίνει μια λίστα με 27 κείμενα που έχουν γράψει αναρχικά για ασφαλίτες στα δίκτυά τους. Ο φόβος μου για ασφαλίτες χαλαρώνει με το να γνωρίζω ποια συγκεκριμένα σημάδια πρέπει να προσέχω και με μερικά πρακτικά εργαλεία για την ενίσχυση του δικτύων εμπιστοσύνης μου.

Με θέματα που κυμαίνονται από χτυπήματα στην πόρτα μέχρι εισβολές σε σπίτια και διαδικασίες εγκληματολογικών ερευνών, η Βιβλιοθήκη Απειλών αποσκοπεί στο να είναι ακριβής παραμένοντας όμως σύντομη και στοχευμένη. Το CSRC έχει μία τεράστια ποσότητα πληροφοριών για την καταστολή και τον τρόπο αντιμετώπισής της, και η Βιβλιοθήκη Απειλών στα συνοψίζει και τα ταξινομεί όλα, ωστέ να είναι πρακτικό και εύκολο να αναλυθούν. Η Βιβλιοθήκη Απειλών είναι διαθέσιμη σε έντυπη μορφή για εύκολη ανάγνωση και μοίρασμα.

Υπάρχει κάποια τεχνική, πρόληψη ή κατασταλτική επιχείρηση που νομίζετε ότι λείπει; Θα θέλατε να επεξεργαστείτε κάποια που αναφέρεται ήδη; Για να προσθέσετε, βελτιώσετε, ή να κάνετε κριτική στη Βιβλιοθήκη Απειλών, επικοινωνήστε μαζί μας στο csrc@riseup.net.

## Mια Βάση για να Σταθείς: Διακρίνοντας την Επιχειρησιακή Ασφάλεια (OpSec) και τη Κουλτούρα Ασφάλειας (Security Culture)

Μερικές φορές συναφείς όροι γίνονται συνώνυμοι, και κάποιες φορές αυτό είναι αποδεκτό. Στην αγγλική υπάρχουν πολλά παραδείγματα, όπως τα «amazing» και «awesome» — λίγοι καταλαβαίνουν τη διαφορά μεταξύ αυτών των λέξεων.

Ωστόσο κάποιες φορές, επιτρέποντας τη διαφορά μεταξύ όρων να χάνεται μας κάνει να χάνουμε και ένα χρήσιμο κομμάτι της έννοιας. Η Επιχειρησιακή Ασφάλεια (OpSec) και η Κουλτούρα Ασφάλειας (Security Culture)[2] είναι δύο όροι που έχουν παρόμοιες αλλά διακριτές έννοιες και απαιτούνται και οι δύο για μια αναρχική πρακτική ασφαλείας ενάντια της καταστολής.

Η επιχειρησιακή ασφάλεια αναφέρεται στις συγκεκριμένες πρακτικές που χρησιμοποιούνται για να αποφευχθεί η σύλληψη για μια συγκεκριμένη ενέργεια. Ορισμένες OpSec πρακτικές περιλαμβάνουν τη χρήση γαντιών και μάσκας, τη χρήση διαφορετικών παπουτσιών, μέτρα για να μην αφήνουμε DNA, μαύρα ρούχα, τη χρήση του Tails για ανώνυμη πρόσβαση στο διαδίκτυο κ.α. Η OpSec είναι στο επίπεδο της ενέργειας ή του σχεδιασμού. Αυτές οι πρακτικές μπορούν να διδαχθούν, αλλά στην τελική μόνο τα άτομα που συμμετέχουν σε ένα συγκεκριμένο σχέδιο χρειάζεται να συμφωνήσουν ποιές πρακτικές OpSec θα χρησιμοποιήσουν.

Σύμφωνα με το Confidence. Courage. Connection. Trust: «Η κουλτούρα ασφάλειας αναφέρεται σε ένα σύνολο πρακτικών που αναπτύχθηκαν για να αξιολογούν κινδύνους, να ελέγχουν τη ροή των πληροφοριών μέσω των δικτύων σας και για να δημιουργούν σταθερές σχέσεις οργάνωσης.» Η κουλτούρα ασφάλειας λαμβάνει χώρα στο επίπεδο της σχέσης ή του δικτύου. Αυτές οι πρακτικές πρέπει να διαδοθούν όσο το δυνατόν περισσότερο για να είναι αποτελεσματικές.

Με μια πρώτη ματιά, η επιχειρησιακή ασφάλεια μπορεί να φαίνεται πιο σημαντική. Το σκεπτικό λέει ότι αν έχουμε τις πρακτικές που χρειαζόμαστε για να είμαστε ασφαλείς, τότε τι σημασία έχει τι κάνουν οι άλλοι στο χώρο; Πολλά αναρχικά είναι (δικαιολογημένα) επιφυλακτικά για τους χώρους και δεν βλέπουν τον εαυτό τους συνδεδεμένο ή ότι μπορούν να βασιστούν σε ανθρώπους με τους οποίους δεν νιώθουν εγγύτητα. Πολλή ενέργεια στον αναρχικό χώρο αφιερώνεται στη τελειοποιήση της επιχειρησιακής ασφάλειας, κάτι που φαίνεται κατάλληλο, μιάς και αν θέλετε να αναλάβετε επιθετική δράση, είναι προτιμότερο να μη σας πιάσουν.

Ωστόσο, η κουλτούρα ασφάλειας είναι επίσης σημαντική, και η καλή επιχειρησιακή ασφάλεια δεν μπορεί να την αντικαταστήσει. Παρέχει το κοινωνικό πλαίσιο — τη βάση — πάνω στο οποίο βασίζεται όλη μας η δραστηριότητα. Διότι, είτε μας αρέσει είτε όχι, είμαστε όλα ενσωματωμένα σε δίκτυα, και το τίμημα του να αποκοπούμε πλήρως από αυτά είναι υψηλό. Χωρίς μια σταθερή βάση, είναι πολύ δυσκολότερο να δράσουμε με ασφάλεια.

Επιστρέφοντας στο Confidence. Courage. Connection. Trust., οι συγγραφείς γράφουν ότι η κουλτούρα ασφαλείας δε σημαίνει οτι κλεινόμαστε, αλλά οτι βρίσκουμε τρόπους να παραμένουμε με ασφάλεια ανοικτά στο να συνδεόμαστε με άλλους ανθρώπους. Περιλαμβάνει ειλικρινείς συζητήσεις για τον κίνδυνο και τον καθορισμό ορισμένων βασικών κανόνων με ευρύτερα δίκτυα πέρα από τους ανθρώπους με τους οποίους σκοπεύουμε να δράσουμε μαζί. Η κουλτούρα ασφαλείας δεν είναι στατική — δεν είναι απλά ένα σύνολο κανόνων που πρέπει να γνωρίζουν οι άνθρωποι στις «ριζοσπαστικές» υποκουλτούρες. Πρέπει να είναι δυναμική, βασισμένη σε συνεχείς συζητήσεις και στην καλύτερη ανάλυσή των τρεχουσών μοτίβων καταστολής.

Πρακτικές όπως το να εγγυόμαστε ανθρώπους, η χαρτογράφηση δικτύων και ο έλεγχος ιστορικού μπορεί να φαίνονται ως επιχειρησιακή ασφάλεια και μπορεί να αποτελούν σημαντικό μέρος του προγραμματισμού ορισμένων δράσεων, αλλά πηγάζουν από την κουλτούρα ασφάλειας. Η κουλτούρα ασφάλειας ρωτά «τι χρειάζεται για να σε εμπιστευτώ;» Δεν σημαίνει ότι πρέπει να εγγυηθείς για όλους τους ανθρώπους που γνωρίζεις ή ότι δεν κάνεις παρέα με ανθρώπους για τους οποίους δεν εγγυάσαι, αλλά ότι είσαι σαφής για το ποιούς ανθρώπους εμπιστεύεσαι, και γιατί, και ότι έχεις μηχανισμούς για να μάθεις να εμπιστεύεσαι νέους ανθρώπους με ασφάλεια.

Κανένα σύνολο καλών συνηθειών για το πώς να μιλάτε για δράσεις που συμβαίνουν στην πόλη σας (κουλτούρα ασφαλείας) δε θα σας προστατεύσει αν αφήσετε DNA στο σημείο (επιχειρησιακή ασφάλεια), και καμία ανίχνευση φυσικής παρακολούθησης (επιχειρησιακή ασφάλεια) δεν θα σας προστατεύσει από τον ασφαλίτη που φιλικά έχει προσεγγίσει συγκάτοικό σας για να φτάσει κοντά σε εσάς (κουλτούρα ασφαλείας). Οι πρακτικές της επιχειρησιακής ασφάλειας και της κουλτούρας ασφαλείας είναι διακριτές και η μία δεν αντικαθιστά την άλλη. Αναπτύσσοντας μια πιο λεπτομερή κατανόηση και των δύο πλαισίων μπορούμε να προσπαθήσουμε να κρατηθούμε εμείς και άλλοι άνθρωποι έξω από τη φυλακή ενώ συνεχίζουμε να δημιουργούμε συνδέσεις και να επεκτείνουμε άτυπα δικτύα συντροφικότητας.

## Αποσπάσματα Ενάντια της Επιτήρησης

Σε αυτή την ενότητα, θέλουμε να μοιραστούμε σύντομες σημειώσεις που εμπίπτουν στο πεδίο του CSRC, αλλά δεν θεωρήθηκε οτι χρειάζονται τη δική τους καταχώρηση στην ιστοσελίδα. Μπορείτε να μας στείλετε τέτοιες σημειώσεις αν θέλετε να δημοσιευτούν στο επόμενο τεύχος.

Το 2021, αρκετά άτομα συνελήφθησαν στη Γαλλία μετά από την εμπρηστική επίθεση σε οχήματα της Enedis (υπεύθυνη για τη διαχείριση του δικτύου διανομής ηλεκτρικής ενέργειας στη Γαλλία) και σε μια σημαντική κεραίας αναμετάδοσης. Ένα κείμενο στα γαλλικά περιγράφει λεπτομερώς το ενδιαφέρον εύρος τεχνικών παρακολούθησης που προηγήθηκαν των συλλήψεών τους: στενή παρακολουθήση, λήψη DNA από τη λαβή ενός αυτοκινήτου ενώ ο ιδιοκτήτης του ψώνιζε, είσοδος σε ένα σπίτι τη νύχτα για να εγκατασταθεί ένα keylogger σε έναν υπολογιστή, αίτημα στην Enedis να παρέχει τη λίστα ανθρώπων που αρνήθηκαν την εγκατάσταση του νέου «έξυπνου» μέτρητη ηλεκτρικής ενέργειας που εγκαθιστούν παντού και αίτημα σε ένα τοπικό περιοδικό να παρέχει τις διευθύνσεις IP που μπήκαν και διάβασαν το άρθρο τους για τον εμπρησμό.

Το 2022, δύο αναρχικά συνελήφθησαν στην Ιταλία και κατηγορήθηκαν για κατασκευή και κατοχή εκρηκτικού υλικού. Ένα κείμενο εξηγεί ότι η έρευνα που οδήγησε στις συλλήψεις ξεκίνησε όταν ένας «άγνωστος άνθρωπος» βρήκε εκρηκτικό υλικό, ηλεκτρικό υλικό και άλλες συσκευές σε ένα δάσος τον Ιούνιο του 2021. Στη συνέχεια, οι μπάτσοι έστησαν παγίδες φωτογραφικών/βιντεοκαμερών για να «πιάσουν» οποιονδήποτε πλησίαζε την περιοχή. Έπειτα, ένα άτομο φωτογραφήθηκε από πίσω κοντά στο σημείο, και η αστυνομία ακολούθως υποστήριξε ότι το άτομο αυτό αναγνώριστηκε και ταυτοποιήθηκε.

Για να κλείσουμε αυτή την ενότητα, έχουμε ένα ελπιδοφόρο απόσπασμα απο μια προκήρυξη που αναλαμβάνει ευθύνη για τον εμπρησμό ενός εργολαβικού γραφείου κατασκευής φυλακών στη Γερμανία:

> Για να μην δημιουργήσουμε καλές εικόνες στις κάμερες παρακολούθησης, φορέσαμε αδιάβροχα πόντσο για να αλλοιώσουμε το σχήμα του σώματός μας και τον τρόπο που περπατάμε. Για να μην αναγνωρίζεται το σχήμα του κεφαλιού μας, χρησιμοποιήσαμε καπέλα. Η περαιτέρω ανάπτυξη της ανάλυσης βίντεο ανησυχεί πολλά συντρόφια. Με αυτή την επίγνωση θέλουμε να δείξουμε τις δυνατότητες αντίστασης σε αυτήν την τεχνική παρακολούθησης.

## Συνεισφέρετε στο CSRC!

Προτείνουμε τη χρήση της ιστιοσελίδας του CSRC για να διευκολύνει την ανταλλαγή γνώσεων και εμπειριών πάνω στο θέμα της στοχευμένης επιτήρησης ανάμεσα σε συντρόφια.

Περιηγηθείτε στις πάνω απο 180 πηγές μας στο csrc.link, που είναι επίσης προσβάσιμα στο Τορ μέσω διεύθυνσης .onion.

Τυπώστε τα ολοκαίνουργια αυτοκόλλητα και διαδώστε τα.

Συνεισφέρετε στέλνοντας μας μήνυμα στο notrace@autistici.org — αν θέλετε να το κρυπτογραφήσετε, το κλειδί PGP είναι εδώ.

## Δέκα Συμβουλές για να Καταστρέψετε Τηλέφωνα

> 1. βάλτε φωτιά στο κινητό σας
> 2. πετάξτε το κινητό στο νερό
> 3. ρίξτε τα κινητά των φίλων σας σε μια μεγαλύτερη φωτιά
> 4. πετάξτε όλα τα κινητά στο νερό
> 5. μη φέρνετε πάντα τα κινητά σας (κάποιος μπορεί να το πετάξει στη φωτιά)
> 6. μιλάτε μεταξύ σας, όχι στην οθόνη σας
> 7. καταστρέψτε τα στοιχεία (δείτε τις συμβουλές 1 και 2) και μην αφήνετε τα άλλα να δημιουργούν στοιχεία (δείτε τις συμβουλές 3 και 4)
> 8. κάντε τη χρήση κινητού θέμα συζήτησης
> 9. να μη μπορούν να σε βρουν μέσω τηλεφώνου, να είστε κοινωνικοί
> 10. να γαμηθεί η τεχνολογία

> — Rumoer n°5, «Ten tips to trash telephones»

1.

Operational Security, αναφέρεται στις πρακτικές που ακολουθούνται για τη διατήρηση της ασφάλειας σε μια δραστηριότητα, ενέργεια ή οργάνωση. Η OpSec περιλαμβάνει την αξιολόγηση των κινδύνων, την προστασία των πληροφοριών και τη διασφάλιση της ασφάλειας των ατόμων που συμμετέχουν στη δραστηριότητα. H OpSec είναι σημαντική για την προστασία της ανωνυμίας, την αποφυγή της ανίχνευσης από τις αρχές και τη διατήρηση της ασφάλειας των μελών μιας οργάνωσης ή κοινότητας.

2.

Η Κουλτούρα Ασφάλειας είναι μια σειρά από αξίες, πρακτικές και συνήθειες που αποσκοπούν στη διατήρηση της ασφάλειας και της ανωνυμίας των ατόμων που συμμετέχουν σε μια οργάνωση ή σε μια δράση αντίστασης. Στόχος είναι η προστασία της ιδιωτικής ζωής, η αποφυγή της αναγνώρισης και διασποράς πληροφοριών, καθώς και η πρόληψη της καταστολής από τις αρχές ή αντιπάλους οργανώσεων. Η Κουλτούρα Ασφάλειας είναι αναγκαία για να διατηρηθεί η ασφάλεια και η αποτελεσματικότητα των κινημάτων αντίστασης και αναρχικής δράσης.

No Trace Project
Home
Blog
Changelog
Editorial Policy
Translations
Visuals
Tor Address
RSS
Mastodon
Tools
Risorse
Threat Library
Ears and Eyes
Infiltrators Database
Risorse
Home
Contribute
Changelog

notrace@autistici.org (PGP)